b'\n_START_ARTICLE_\nKontraadmiral (Zdru\xc5\xbeeno kraljestvo)\n_START_PARAGRAPH_\nKontraadmiral (izvirno angle\xc5\xa1ko Rear Admiral; okraj\xc5\xa1ava: RAdm) je dvozvezdni voja\xc5\xa1ki \xc4\x8din zastavnega \xc4\x8dastnika v uporabi v Kraljevi vojni mornarici._NEWLINE_Kontraadmiral je nadrejen komodorju in podrejen viceadmiralu. V skladu z Natovim standardom STANAG 2116 \xc4\x8din nosi oznako OF-7. Enakovredna \xc4\x8dina v Oboro\xc5\xbeenih silah Zdru\xc5\xbeenega kraljestva sta: generalmajor (Major-General) pri Britanski kopenski vojski in Kraljevih marincih ter zra\xc4\x8dni vicemar\xc5\xa1al (Air Vice-Marshal) pri Kraljevem vojnem letalstvu.\n_START_SECTION_\nZgodovina\n_START_PARAGRAPH_\n\xc4\x8cin izvira iz dni, ko je Kraljeva vojna mornarica imela pomorske eskadre s dolo\xc4\x8denimi admirali kot njihovimi poveljniki. Poveljnik je poveljeval eskadri iz ladje v sredi formaciji in tako organiziral delovanje celotne eskadre. Admiralu je pomagal viceadmiral, kateri je poveljeval vodilnim ladjam eskadre, katere so nosile glavnino bojev. V zaledju pomorske eskadre pa se je nahajal \xc5\xa1e tretji admiral v eskadri, kateri je poveljeval najmanj ogro\xc5\xbeenim ladjam in je bil tako tudi najmanj izku\xc5\xa1en od vseh admiralov. Posledi\xc4\x8dno je kontraadmiral ostal najni\xc5\xbeji admiralski \xc4\x8din._NEWLINE_\xc4\x8cin kontraadmirala pa se ne sme zamenjati s polo\xc5\xbeajem Kontraadmirala Zdru\xc5\xbeenega kraljestva (Rear-Admiral of the United Kingdom), ki je polo\xc5\xbeaj v Admiraliteti, katerega po navadi zaseda vi\xc5\xa1ji (in po mo\xc5\xbenosti upokojeni) polni admiral.'